กลยุทธ์การลงทุนครึ่งเดือนหลังพ.ค.เริ่มกลับมาทยอยสะสมกลุ่ม Domestic play (MTD laggard มากกว่า 5%) วันนี้ประเมินกรอบแคบ 1,555-60จุด แนะ CHAYO, AEONTS
19 พฤษภาคม 2564

ผ่านมาแล้วสำหรับการลงทุนในช่วงครึ่งเดือนแรกของพ.ค. ภาพรวมพบว่า SET มีความผันผวนสูงมาก และให้ผลตอบแทน -2% จากทั้งปัจจัยต่างประเทศที่สหรัฐทยอยรายงานตัวเลขสำคัญทางเศรษฐกิจทั้งภาคการจ้างงานที่ต่ำกว่าคาด (แต่ตลาดหุ้นปรับตัวขึ้น) และเงินเฟ้อที่สูงกว่าคาดอย่างมีนัยยะที่ 4.2% สูงสุดนับตั้งแต่ปี 2008 (แต่ตลาดหุ้นปรับตัวลง) และการรายงานตัวเลขยอดค้าปลีกเดือนเมษายนที่ต่ำกว่าคาด อีกทั้งประเทศที่มีขนาดเศรษฐกิจรองลงมาอย่างจีนและญี่ปุ่นก็ทยอยรายงานตัวเลขสำคัญทางเศรษฐกิจเช่นกันซึ่งล้วนเป็นบวกในภาคการส่งออก สวนทางกับการบริโภคในประเทศที่ยังอ่อนแอ ประกอบกับราคาสินค้าโภคภัณฑ์ที่เร่งตัวขึ้น และการทยอยรายงานผลประกอบการ 1Q21 ซึ่งกลุ่ม Global play เกือบทั้งหมดออกมาสูงกว่าที่นักวิเคราะห์ประเมิน ส่งผลให้มีการทยอยปรับประมาณการขึ้น นำโดยกลุ่มพลังงาน (+10%), ปิโตรเคมี (+59%), สินค้าโภคภัณฑ์ และอิเล็กทรอนิกส์  (+8%) ในขณะที่ราคาหุ้นกลุ่ม Domestic play นำโดยกลุ่มธนาคาร, การเงิน, ก่อสร้าง, ค้าปลีก และอสังหา ปรับลงมากกว่า 4-8%
สำหรับกลยุทธ์การลงทุนในช่วงครึ่งเดือนหลัง  หลังจากที่ต่างประเทศโดยเฉพาะสหรัฐ จีน ยุโรป และญี่ปุ่นได้ทยอยรายงานตัวเลขสำคัญต่างๆไปพอสมควร โดยในสัปดาห์นี้ส่วนมากจะเป็นการแถลงของประธานเฟดในแต่ละสาขา ซึ่งหากไม่นับ Kaplan จาก Dallas (เป็นคนที่ให้น้ำหนักต่อการขึ้นดอกเบี้ยในปี 2022 แต่ต่างจากท่านอื่นและ Dotplot ในปี 2022) แล้วเราพบว่า ปัจจัยที่ส่งผลต่อ SET Index ส่วนใหญ่จะเป็นปัจจัยในประเทศ พร้อมคงมุมมองกลยุทธ์การลงุทนในช่วงครึ่งเดือนหลังพ.ค. กลับมาเก็งกำไรระยะสั้นในกลุ่ม Domestic play สั้นๆ อย่างกล่มธนาคาร ซึ่งปัจจุบันราคากลุ่มซื้อขายที่-2SD ในระดับต่ำ 0.6BV สะท้อนความกังวลของ3 มาตรการธปท.ในการช่วยเหลือผู้ประกอบการ 3rd wave เบื้องต้นเราประเมิน downside ของประมาณการ 5% (BBL, TISCO ผลหระทบจำกัด ในขณะที่ TMB, SCB อาจได้รับผลกระทบสูง) , กลุ่มเครื่องดื่ม (CBG, OSP) กลุ่มก่อสร้าง (CK)
มุมมองตลาดหุ้น/กลยุทธ์การลงทุน คาด SET แกว่งในกรอบ 1,555-60จุด แนะนำ CHAYO, AEONTS
หุ้นแนะนำ CHAYO (ราคาพื้นฐาน 16.5 บาท) มูลค่าหุ้น CHAYO ที่สูงกว่าคู่แข่งเป็นระดับที่สมเหตุสมผลจากทิศทางการเติบโตของกำไรที่แข็งแกร่งที่สุด บริษัทคงเป้าการเก็บเงินสดในไตรมาส 2/2564 ไว้ตามเดิมจากการบริหารการเก็บเงินสดในเชิงรุก คาดปัจจัยหนุนการเติบโตของกำไรสุทธิในปี 2564-65 จะมาจาก 1) ส่วนแบ่งกำไรจาก CHAYO JV และ 2) ยอดขาย NPA ขนาดใหญ่ 1-2 รายการในครึ่งหลังปีนี้ AEONTS (ราคาพื้นฐาน 258 บาท) มีความกังวลน้อยลงต่อคุณภาพสินเชื่อ ขณะที่ NPL ratio ได้ผ่านจุดสูงสุดไปแล้ว มีแผนการปล่อยกู้ผ่านระบบดิจิทัลและ non-NII ที่ปรับดีขึ้น
รายงานตัวเลขเศรษฐกิจ: 
วันพุธ ญี่ปุ่น:ตัวเลขการผลิตภาคอุตสาหกรรมเดือนมีนาคม อังกฤษ:ตัวเลขเงินเฟ้อผู้บริโภค (CPI) เดือนเมษายน/ตัวเลขเงินเฟ้อผู้ผลิต (PPI) เดือนเมษายน อังกฤษ ยุโรป:ตัวเลขเงินเฟ้อผู้บริโภค (CPI) เดือนเมษายน ตลาดคาด 1.6% YoY 0.6% MoM สหรัฐฯ:รายงานสต๊อกน้ำมันดิบ
วันพฤหัส สหรัฐฯ:รายงานผลประชุมธนาคารกลางสหรัฐ (FOMC meeting minutes) ญี่ปุ่น:ตัวเลขนำเข้า/ส่งออก/ดุลการค้า/Tankan Index   
วันศุกร์ เกาหลีใต้: ตัวเลขเงินเฟ้อผู้ผลิตเดือนเมษายน ญี่ปุ่น: PMI ภาคการผลิตเดือนพฤษภาคม อังกฤษ: ตัวเลขยอดค้าปลีกเดือนเมษายน ยุโรป: ตัวเลข PMI รวมและภาคผลิตและภาคบริการเดือนพฤษภาคม สหรัฐฯ:ตัวเลข PMI ภาคการผลิตเดือนพฤษภาคม